Aga tegelikult soovisin rääkida DRS-st ja näiliselt lihtsatest möödumistest. Ma sain aru, et Istanbuli rajale määratud DRS-i kasutusala oli sama pikk, mis Shanghais. Erinevus vaid selles, mis eelneb antud alale. Minu arvates Istanbuli 9. ja 10. kurv on tehnilises mõttes palju  keerulisemad, kui pikk ja lauge 13. kurv Shanghais. Kui nüüd siia juurde tuua Pirelli rehvid, millede sooritusvõime oli tublisti langenud, siis tekkiski olukord, kus Buttonist saadi väga lihtsalt mööda. Ja oli neid paare veel, kus eessõitja rehvid tekitasid probleeme 9. ja 10. kurvis ning "tagant-tulija" parandas positsiooni mängeldes DRS-i alal. Isegi Alonso ütles sõidu järel, et paljude möödumiste põhjuseks on pigem rehvid kui DRS. DRS võimendas olukorda.